google/wiki40b huggingface dataset:
Van der Graaf Generator

1967–1972

I 1967 gikk trommeslageren Chris Judge Smith på Universitetet i Manchester sammen med vokalisten og låtskriveren Peter Hammill og pianisten Nick Peame. De spilte sammen og dannet bandet Van der Graaf Generator. Navnet på bandet tok de fra Van de Graaff-generator, som er et elektrisk instrument som produserer statisk elektrisitet. 
I 1968 ble Pearne erstattet med Hugh Banton, og de ansatte Tony Stratton-Smith som manager for å få fart på karrieren. De ga ut singelen People You Were Going To, men kort etter utgivelsen sluttet Judge Smith. Bandet, som da besto av Hammill, Banton, Keith Ellis og Guy Evans, gikk nå i oppløsning. 
Peter Hammill gikk i gang med innspillingen av det som var tenkt som et soloalbum, The Aerosol Grey Machine, og inviterte sine tidligere band-kollegaer for å spille i studio. Albumet ble utgitt som et Van der Graaf Generator-album, bandet ble «gjenopplivet» og nå begynte interessen for bandet å tilta. Ellis forlot bandet, og inn kom Nic Potter og David Jackson. I 1969 ga de ut albumet The Least We Can Do Is Wave To Each Other, som gjorde de til kulthelter i europa, og superstjerner i Italia.
Etter albumet H to He, Who Am the Only One i 1970, ga Potter opp sin posisjon i bandet. Men det var først etter albumet Pawn Hearts i 1971 at den siste spikeren i kista for Van der Graaf Generator som band ble slått. Da forlot Hammill bandet til fordel for sin solokarriere.

1975–1978

Etter fem soloproduksjoner formet Hammill på nytt Van der Graaf Generator i 1975, med innspillingen av albumet Godbluff. Etterfulgt av enda to album, henholdsvis Still Life og World Record, forlot Banton og Jackson gruppen i 1976. Deretter ble albumet The Quiet Zone / The Pleasure Dome, med fiolinisten Graham Smith, gitt ut under navnet Van der Graaf. Etter en konsertsetting i 1978 ble gruppen offisielt oppløst, men senere har flere av de tidligere medlemmene i bandet deltatt på mange av Hammills soloprosjekter.

1990-tallet og 2000-tallet

To ganger i løpet av nittitallet slo bandet seg sammen for engangsfremføringer, før Hammill, Jackson, Evans og Banton nok en gang fikk liv i Van der Graaf Generator i 2005. Jackson takket for seg igjen etter albumet Present, mens Hammill, Evans og Banton fremdeles spiller sammen og har gitt ut albumet Trisector i 2008.
Kredittindikator

Historie

Norges Bank begynte å utarbeide kredittindikatorstatistikk fra midten av 1980-årene, og det eksisterer data tilbake til desember 1985. Etter at Statistisk sentralbyrå (SSB) tok over det meste av arbeidet med innhenting og publisering av finansmarkedsstatistikk fra Norges Bank fra 1. januar 2007, ble også arbeidet med kredittindikatorstatistikkene overført til Statistisk sentralbyrå.

Endret definisjon av ikke-finansielle foretak 1. januar 2012

Fra 1. januar 2012 ble den norske standarden for institusjonell sektorgruppering endret i tråd med reviderte internasjonale standarder som Norge hadde forpliktet seg til å følge. For publikums innenlandske bruttogjeld (K2) innebar det brudd i statistikken fra og med tall for mars 2012.
En rekke foretak som tidligere ble klassifisert som ikke-finansielle foretak ble flyttet til finansielle foretak. Disse foretakene er dermed flyttet ut av sektoraggregatet «publikum», og gjelden til disse foretakene inkluderes ikke lenger i K2. Videre ble en rekke personlige foretak som tidligere var inkludert i husholdningssektoren flyttet til ikke-finansielle foretak. Ideelle organisasjoner ble inkludert i sektoraggregatet husholdninger.
Den nye institusjonelle sektorgrupperingen har effekt på innenlandsk bruttogjeld totalt, samt på gjelden fordelt på husholdninger og ikke-finansielle foretak. SSB har bruddkorrigert transaksjoner og vekstberegninger med utgangspunkt i data fra Næringsoppgaven til de aktuelle foretakene. SSB knytter noe usikkerhet til endringene fra februar 2012 til mars 2012.

K1

K1 (innenlands kronekreditt) er et tilnærmet mål for publikums utlån fra nasjonale utlånsinstitusjoner. Kilder med i ”Innenlandsk kronekreditt” (K1) er utlån i norske kroner til publikum fra banker, statlige låneinstitutter, finansieringsselskaper, livs- og skadeforsikringsselskaper, kredittforetak, private og kommunale pensjonskasser og -fond, Statens pensjonskasse og Norges Bank. I tillegg inngår publikums obligasjons- og sertifikatgjeld tatt opp i det innenlandske markedet. Publikums gjeld i form av innenlandske markedslån med og uten garanti inngår fram til og med utgangen av desember 1999. Utlånene fra Statens pensjonskasse og Norges Bank inngår sammen med markedslån i andre kilder.

K2

K2 er et tilnærmet mål for størrelsen til publikums innenlandske bruttogjeld. Publikum er: husholdninger, bedrifter (ikke-finansielle foretak) og kommuneforvaltning har i norske kroner og utenlandsk valuta. I tillegg til K1 består ”Innenlandsk kreditt” (K2) av publikums lån i utenlandsk valuta fra norske finansielle foretak.

K3

K3 er en indikator for landets samlet kreditt og publiseres med vel én måneds etterslep i forhold til K2. K3 omfatter i tillegg til K2 også publikums utenlandsgjeld, der størstedelen kan tilskrives ikke-finansielle foretaks gjeld.
Thomas Allom

Illustratør

I det 21. århundre er han bedre kjent for sine landskaper, som ble brukt som illustrasjoner for reisebeskrivelser. Fra 1820 og videre reiste han mye både i Storbritannia, Europa og Lilleasia (1834) og laget hundrevis av skisser og tegninger mens han reiste. Tegningene ble så omsatt til stikk som ble trykket og innbundet som bøker. Kinaprospektene er laget ut fra andres reisebeskrivelser, og slik sett en kunstnerisk fortolkning.

Siste arbeider

Helsen ble etter hvert til hinder for produktiviteten (hjertetrøbbel), noe som gjorde seg gjeldende fra 1860, selv om han ikke trakk seg tilbake før 1870. I 1865 tegnet han mausoleet som ble reist på West Norwood Cemetery for det tidligere parlamentsmedlemmet George Dodd, og kirken Holy Trinity Church i Castelnau i sydvest-London. Holy Trinity Church som han tegnet i 1868, var hans lokale kirke og han donerte £50 til byggekostnadene.
Allom døde i Barnes 68 år gammel, og ble gravlagt på Kensal Green Cemetery.
Shahid Salimi kraftverk

Shahid Salimi kraftverk, også kjent under navnet Neka kraftverk, er et varmekraftverk i provinsen Mazandaran i Iran. Det har en installert produksjonskapasitet på 1760 MW, fordelt på 4 like store blokker/turbiner. Teknologien er tysk. 
Anlegget ble utbygd i årene 1975–1981. Brenselstypen er naturgass og tungolje. Dette er landets tredje største varmekraftverk målt etter installert effekt.
Bud Abbott

Priser

Bud Abbott har fått tre stjerner på Hollywood Walk of Fame for sin innsats innen underholdning i radio, TV og på film.
Nattsvermere (TV-film)

Handling

To unge mennesker treffes og blir nysgjerrige på hverandre.

Musikk

Åpningssangen er «Love to Love You Baby» (Donna Summer).
Bryting under Europalekene 2015

Bryting under Europalekene 2015 blir arrangert i Baku fra 13. til 18. juni, hvor det ble konkurrert i gresk-romersk stil for menn, samt fristil for både menn og kvinner.
Grønn saus

Grønn saus er en betegnelse på forskjellige sauser med urter som hovedingrediens med rømme eller matolje som basis. De fleste av disse blir servert kalde. Sausene stammer fra mattradisjonene i mange land og regnes der ofte som regionale spesialiteter.

Fransk sauce verte

Den franske sauce verte består av majones som er blandet med urter. Disse er enten finhakket eller strøket gjennom en sil. Urter som persille, estragon, kjørvel, brønnkarse, pimpernell og gressløk er vanlige. Ofte brukes også hvitløk.

Frankfurter Grüne Soße

Den tyske Frankfurter Grüne Soße består etter tradisjonen av syv urter: agurkurt, kjørvel, karse, persille, pimpernell, engsyre og gressløk. Urtene hakkes svært fint og blandes med sur fløte eller majones, eddik eller sitronsaft, salt og pepper. Tradisjonelt blir den spist med kokte poteter og hardkokte egg. Sausen er en sesongoppskrift, som ifølge tradisjonen begynner skjærtorsdag (tysk: Gründonnerstag) og slutter med den første nattefrosten om høsten. Siden 2010 er sausen beskyttet gjennom det tyske patentkontoret.

Italiensk salsa verde

I den italienske mattradisjonen finnes det en mengde kalde urtesauser, den mest kjente er antakelig pesto. Den egentlige salsa verde kommer fra norditalia, og likner Frankfurter Grüne Soße. Den inneholder i tillegg egg og sennep, og også andre urter som for eksempel basilikum og merian brukes, hvitløk er vanlig. Ofte blir også hakkete kapers brukt.  
En annen grønn saus er bagnetto verde som blir jevnet med kokt eggeplomme og strøkavring. Denne inneholder stort sett bare persille, det tilføyes kapers og ansjos.

Kanarisk mojo verde

På Kanariøyene blir en grønn saus av persille og korianderblader gjerne brukt. Andre ingredienser er sitronsaft, olivenolje, spisskummen og salt. Noen ganger blir den også blandet med grønn paprika.

Baskisk salsa verde

I Baskerland er en saus vanlig som består av matolje, mel, erter og persille. Den blir fremfor alt brukt til fisk.

Meksikansk salsa verde

I tradisjonell meksikansk mat blir sausen ikke laget av urter, men av purerte tomatillos, en frukt i lyktslekta, sammen med chilipepper eller jalapeño, korianderblader og sitronsaft.

Indisk hari chutney

Hari chutney («grønn chutney») eller hara masala («grønn blanding») er en spesialitet fra Hyderabad i Sentralindia. Den består av mynte, korianderblader, revet kokos og rikelig med grønn chili. Blandet med varm ris er dette grønn pilaff, en rett som er typisk for Hyderabad.
Gjørs

Utbredelse

Arten er utbredt i ferskvann og brakkvann i Nord- og Mellom-Europa fra Elben øst til Uralfjellene. Den finnes også i Transkaukasia, det nordlige Lilleasia, Aralsjøen, Amu-Darja og Syr-Darja. Den er utsatt lenger vest i Europa: Rhinen, Frankrike, England og Spania.

I Norge

I Norge finnes gjørsen kun i Tista, Glomma opp til Øyeren og sør i Leira, Vansjø, Gjersjøen, Akersvannet, Nærevannet, Isesjøen,  Tunevannet og Borrevannet. I Norge benyttes den i liten grad som matfisk, men den er blitt en populær sportsfisk. Den største gjørs som er tatt på sportsfiskeredskap i Norge, veide 11,5 kg. Rekorden ble satt i Akersvannet 13.6.2011

I Sverige

Gjørs på svensk er gös. 
Den finnes i bl.a. Vänern, Hjälmaren, Mälaren og Østersjøen.

I Danmark

Gjørs heter sandart i Danmark. Den finnes i innsjøer over hele landet.

I Finland

Gjørs heter kuha på finsk. Den finnes i Østersjøen og tilgrensende elvefar. Gjørs finnes i innsjøer så langt nord som til Kemijärvi og Tengeliö i Lappland. Kuha er en populær matfisk i Finland, og er et yndet bytte for sportsfiskere.
Det store togrøveriet (roman)

Det store gullranet i 1855

Historien i Det store togrøveriet er basert på en sann historie, kjent under navnet «det store gullranet» (Great Gold Robbery of 1855), som foregikk mens Storbritannia deltok i Krimkrigen. Natt til 15. mai ble gull til en verdi av 12 000 pund lastet ombord på toget fra London til Paris via Den engelske kanal, og transporten hadde sikkerhetsrutiner mot alle tenkelige trusler. Da lasten ankom Paris for å bli overflyttet til neste etappe, ble overraskelsen stor over at kassen inneholdt poser med skytevåpen og kuler.
I august 1855 ble Edward Agar, en proff kriminell, tatt for falsk forklaring under saken og skulle bli sendt til en straffekoloni i Australia. I et brev til kona Fanny Kay nevnte Agar navnet William Pierce, en tidligere ansatt som jobbet ved jernbanen, som sin samarbeidspartner. Han skulle betale henne 7000 pund for jobben Ager var med på å utføre under kuppet, noe som Pierce aldri gjorde. Da Kay begynte å bli mistenksom, oppsøkte hun sin mann i fengselet sommeren 1856 og fortalte han om pengene som ikke er blitt betalt. Det var først da Agar fortalte hele historien om kuppet. Dette førte til at Pierce og  to andre menn ble tatt november 1856. Under rettssaken ble Pierce dømt til 2 år fengsel, mens de to andre ble sent for 14 år i en straffekoloni. På tross av dommene ble gullet fra ranet aldri funnet og  heller ikke hva verdien av gullet ble brukt til, men mange påstander, teorier og myter har i ettertid oppstått rundt rettssaken. Den mest kjente av dem var at William Pierce viste hvor gullet var gjemt og levde av gullet resten av livet, en teori som blir støttet av at man ikke vet hvor William Pierce bodde eller hørte noe fra han etter løslatelsen i 1858. 
120 år senere skrev Michael Crichton sin roman basert på hendelsen, der han prøver å gi et svar på hvordan ranet ble utført uten at noen la merke til det og hva som skjedde med gullet som forsvant.

Handling

Handlingen foregår i året 1855, midt under Krimkrigen. En gang i måneden blir 12 000 pund i gull fraktet med hurtigtog fra London Bridge Station til de engelske avdelingene på Krim. Frakten krever beskyttelse etter alle mulige regler og regnes som det beste sikreområdet i Storbritannia etter da tidens standard. Men i kulissene planlegger en gjeng ledet av Edward Pierce den perfekte kupp som får navnet "Det store togrøveriet" da kuppet ble gjennomført 23. mai 1855. Ranet ryster hele England og er betegnet som en av de største forbrytelsene i engelsk kriminalhistorie.

Tolkning

Romanen er tolket som forfatterens versjon på hvordan kuppet ble utført, ut ifra vitnebeskrivelser, avhør og etterforskningspapir fra perioden etter kuppet. Romanen skildrer også Viktoratiden sett med dagens øyner.

I Norge

I Norge ble romanen første gang utgitt i 1976 på Aschehoug forlag i Axel Segelcke Seebergs oversettelse. Bokklubb utgaven fra 1978 inneholder i tillegg 16 sider med tegninger fra 1800-tallets England.
Mm-tre

-mm treet (engelsk: memory management tree) var navnet på en utgave av Linuxkjernens kildekode som ble vedlikeholdt av Andrew Morton. Ny og eksperimentell kode fant sin vei til  Linuxkjernens 2.6.x-mm tre, før den ble integrert i mainline utgaver av kjernen.
Den 17. september 2007 kunngjorde Andrew Morton at dette treet var opphørt.
Crooning

Kjente croonere

Croonerstilen begynte for alvor med Bing Crosby, som snart fikk følge av populærartister som Frank Sinatra og Dean Martin, selv om Frank Sinatra i et intervju skal ha uttalt at han ikke anså hverken seg selv  eller Bing Crosby som croonere. En lang rekke av smørsangerne ble verdensberømte, deriblant Mel Tormé, Tony Bennett, Pat Boone, Sammy Davis jr., Nat King Cole, Neil Sedaka, Engelbert Humperdinck og Jim Reeves.
Kristina Háfoss

Familie og yrke

Hun vokste opp på Argir som datter av finansdirektør John P. Danielsen og sykepleier Anna Helena Zachariasen. Faren var finans- og stabsdirektør i kraftselskapet SEV i 25 år. Kristina Háfoss er datterdatter av Louis Zachariasen, som var telefondirektør, lagtingsmann og visestatsminister. Hun er gift med jurist Ronnie Háfoss.
Hun er utdannet cand.polit. og cand.jur. fra Københavns Universitet fra 2002 og 2003. Ved siden av studiene arbeidet Háfoss for det danske Utenriksministeriet og Finansministeriet og for den færøyske sentraladministrasjonen, og ledet fellesorganisasjonen for de færøyske studentene. Deretter var Háfoss økonom i Landsbanki Føroya 2004–2005, prosjektleder og investeringsrådgiver i Føroya Banki i 2006 samt avdelingsleder i Tryggingarfelagið Føroyar 2007–2011. I 2011 gikk hun til en rådgiverstilling i Tryggingarfelagið Føroyar og ble styremedlem i rederiet Smyril Line.

Politisk arbeid

Háfoss har vært innvalgt på Lagtinget siden 2011. Før avskaffelsen av valgkretsene til Lagtinget var hun også innvalgt fra Suðurstreymoy fra 2002 til 2004, og satt i Lagtingets finanskomité. I februar 2008 ble hun kulturminister (med ansvar for undervisnings-, forsknings- og kulturspørsmål) i Jóannes Eidesgaards andre regjering, men oppgav personlige årsaker idet hun fratrådte i august samme år. Regjeringen gikk i oppløsning måneden etter. Hun var nestformann i Lagtingets finanskomité fra 2011 til hun i 2015 ble utnevnt til finansminister i Aksel V. Johannesens regjering.
Grunnkretser i Hjelmeland kommune

Grunnkretser i Hjelmeland kommune er delområder og grunnkretser som seksjonerer Hjelmeland kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Elskerens klage

«Elskerens klage» er et skillingstrykk av ukjent opprinnelse.

Teksten

1.Si husker du den gang du sagde,

hør Lina, hør jeg elsker deg.

Din hand opp til mitt brtsr du lagde

og svor en evig ed for meg.
2.Din arm omkring min hals du lagde

og kinn da brente i mot kinn.

Og evig, evig du sagde:

Min elskede jeg jo kun er din.
3.Hver gang jeg dine øyne skuet

av kjærlighet et hav jeg så.

Jeg så en elskovsild som luet

så klar og ren som himmelens blå.
4.Hver gang du kalte meg din hulde

da drømte jeg om kjærlighet,

men nu har du mitt sinn omkullet

og forstyrret all min fred.
5.Thi du meg falsk har overgivet

din kjærlighet var kun bedrag.

For usselt gull har du meg sveket

i rikdom fant du mer behag.
6.Men meg du ga et brustent hjerte

og sorger satte i mitt bryst.

Der inne raser elskovs smerte

jeg nu ei mere finner trøst.
7.Er dette lønn for elskovssmerte

er dette lønn for kjærlighet.

Da søk ei mer til det mitt hjerte

som har forstyrret all min fred.
Keisuke Funatani

Karriere

Keisuke Funatani startet sin profesjonelle karriere i Júbilo Iwata i 2004. Han har også spilt for Sagan Tosu og Mito HollyHock.
Han ble tatt ut i Japans tropp til VM i fotball U-20 2005.
Aplastus

Utseende

Middelsstore (17 - 25 millimeter), lange og slanke, blanke, rødbrunlige til mørkbrune smellere. Hunnene har forkortede dekkvinger som bare dekker halve bakkroppen. Pronotum har spisst, skrått uttrukne bakhjørner.

Utbredelse

Slekten er bare kjent fra det sørvestlige USA.
Byford Dolphin

«Byford Dolphin» er en halvt nedsenkbar boreplattform av typen Aker H-3. Den ble bygget av Bergen mekaniske verksted i Bergen i 1974 og er senere modifisert og oppgradert. Dagens eier av plattformen er det Fred. Olsen-eide selskapet Dolphin AS.
Fem mennesker omkom under dykkerarbeid fra plattformen i Byford Dolphin-ulykken i 1983. Det skjedde også en dødsulykke i 1990, og en i 2002 da en 44 år gammel mann mistet livet mens plattformen var engasjert på det Exxon Mobil-opererte Sigyn-feltet i Sleipnerområdet i Nordsjøen.
En annen ulykke plattformen har vært involvert i er Deep Sea Driller-ulykken. «Deep Sea Driller» endret navn til «Byford Dolphin» etter at riggen ble solgt videre av Aker Verdal. Ulykken skjedde da riggen skulle inn til ny klassing og utbedringsarbeid på Bergens Mekaniske Verksted. Den gikk for egen maskin gjennom Fedje, natt til 1. mars 1976. Det var orkan i kastene og rederiet hadde avslått kapteinens anbefaling om å ta los ombord. Riggen gikk på grunn i farvannet og fikk slagside. Riggen ble kondemnert av forsikringselskapene til Aker Verdal. De reparerte riggen og den ble senere døpt om til «Byford Dolphin» med nye eiere. Seks personer omkom i ulykken.
Ante Vitaić

Hamarkameratene

Vitaic deltok på et treningsopphold hos Ham–Kam i midten av juli 2008, men måtte dra derfra etter én uke uten kontraktsforslag på grunn av at Hamarklubben var usikker på om han hadde de rette egenskapene. Klubben besluttet likevel å kontakte spillerens agent Axel Smeets (som er en tidligere Ham-Kam-spiller) etter én ukes tid for å forhandle om en kontrakt. 
Vitaic gikk deretter på lån til Hamarkameratene ut sesongen 2008 fra den kroatiske klubben NK Osijek. og scoret sitt første mål for HamKam i 2–1-seieren over Strømsgodset den 31. august 2008. Han forlot klubben ved sesongslutt med totalt ti kamper og fire mål etter at Hamarkameratene hadde rykket ned fra Tippeligaen, men fikk likevel tilbud om fast kontrakt som han til slutt avslo. Han skrev isteden under på en tremåneders kontrakt med den kroatiske tredjedivisjonsklubben RNK Split, samtidig som Hamarkameratene signerte Olav Råstad som hans erstatter.
Du gjør livet til en sang

Du gjør livet til en sang er et musikkalbum med Per Müller, utgitt i 1970. Dette er hans eneste solo-LP.
Pycnota paradoxa

Utseende

En liten (2-2,5 millimeter), tettbygd, gulbrun kortvinge. Kroppen er temmelig jevnbred. Hodet er bredt, med små fasettøyne og markerte bakhjørner. Pronotum er bredere enn langt, nesten rektangulært. Dekkvingene er noe lengre og litt bredere enn pronotum, med rette sidekanter og rett bakkant.

Levevis

Denne arten lever i reirene til små pattedyr, sjeldnere i fuglereir. Lenger sør i Europa er den hyppigst funnet i moldvarpreir.
Schullströmprisen

Schullströmprisen (Svenske navn: Schullströmska priset eller Schullströmska priset för barn- och ungdomslitteratur) er en svensk litterær pris på 85 000 SEK (2008) som er blitt delt ut hvert annet år siden 2002 til en fremstående forfatter av barn- eller ungdomslitteratur. Prisen deles ut av Svenska Akademien.
Rederiansatte Oljearbeideres Forbund

Rederiansatte Oljearbeideres Forbund, ROF, ble dannet i 1981 i kjølvannet av en ulovlig streik høsten samme år.
Bakgrunnen for dannelsen av en ny organisasjon var at riggarbeiderne over flere år hadde følt seg dårlig behandlet så vel av sine arbeidsgivere (riggeierne, organisert i Norsk Offshoreforening, NOF), men også av sine respektive organisasjoner, Norsk Sjømannsforbund (NSF) og De samarbeidende Organisasjoner (DSO), som besto av Det norske maskinistforbund, Norsk styrmannsforbund og Skipsførerforbundet. Gjentatt bruk av lønnsnemnd var også sterkt medvirkende til den frustrasjon riggarbeiderne hadde bygd opp over lang tid.
Lønnsnemnd ble det også ved lønnsoppgjøret 1981. For Norsk Sjømannsforbund ble det ikke streik, men trusselen om streik var nok til at vedtak om lønnsnemnd ble vedtatt. Dette var i juli 1981. Av forskjellige årsaker var DSO enda ikke påbegynt sine forhandlinger. De startet først på høsten. Men også der ble det brudd. Siste meklingsmøte var 4. november. I møte med kommunalministeren samme dag proklamerte han lønnsnemnd også i dette oppgjøret. Han anmodet samtidig DSO om ikke å iverksette streik, men avvente Stortingets behandling av hans forslag. Rykter om ulovlige aksjoner hadde versert lenge og var selvsagt også kommet DSO for øre. DSO fryktet nok hvordan medlemmene ville reagere, men var nok også bestemt på å markere sin misnøyde med vedtaket om nok en lønnsnemnd. DSO nektet å etterkomme kommunalministerens anmodningen og gikk til streik. Streiken ble i løpet av kort tid effektiv. Det førte raskt til økonomiske tap for riggeierne. Norsk Offshoreforening ba etter kort tid om nye forhandlinger. Disse forhandlingene førte etter hvert til enighet om et lønnstillegg på 8% fra 1. januar 1982. Den lovlige streiken ble avblåst 10. november. Men før arbeidet ble gjenopptatt fikk riggarbeiderne uoffisielle meldinger om at enigheten bare var et forskudd på lønnsoppgjøret for 1982. Da kokte det over og en ulovlig aksjon startet. Nå ble også medlemmene i Norsk Sjømannsforbund med i streiken. Riggeierne tok streiken til Arbeidsretten, men NSF og DSO hadde ikke lenger kontroll over sine medlemmer. Den ulovlige aksjonen varte til 21.november. Da ble det ble inngått en avtale mellom de streikendes aksjonskomité og riggeierne, som egentlig ikke innebar andre løfter enn at ingen av de ulovlig streikende skulle miste jobben. I tiden som nå fulgte ble det et ras av utmeldinger fra Norsk Sjømannsforbund og De samarbeidende Organisasjoner. Riggarbeiderne meldte seg nå inn i den nyetablerte organisasjonen Rederiansatte Oljearbeideres Forbund.
På sitt første ordinære årsmøte ble Einar Mathiesen valgt til formann, Gudmund Stensen som nestformann og Ole A. Johansen, organisasjonssekretær. I 1982 ble ROF tatt opp i frittstående OFS, Oljearbeidernes Fellesammenslutning. I en referanseartikkel nedenfor er det sagt at dette skjedde i 1987. Det er feil.  OFS forandret etter hvert navn til SAFE og ble i 1987 opptatt i YS.